钦定古今图书集成/明伦汇编/官常典/第415卷 > 北魏
## 钦定古今图书集成/明伦汇编/官常典/第415卷 > 北魏

### 道武帝天兴三年置仙人博士官典煮炼百药

按《魏书太祖本纪》不载。　按《官氏志》云云。

孝文帝太和　　年，诏议官制定尝药监等阶品
按《魏书高祖本纪》不载按《官氏志》，自太祖至高祖
初，其内外百官，屡有减置。或事出当时，不为常目，旧
令亡失，无所依据。太和中，高祖诏群寮议定百官，著
于令：尝药监从第五品下，太医博士从第七品下，太
医、太史助教第九品中。

### 献文帝皇兴四年诏天下民有病所在官司量给医药

按《魏书显祖本纪》：“皇兴四年春三月丙戌，诏曰：‘朕思
百姓病苦，民多非命，明发不寐，疚心疾首，是以广集
良医，远采名药，欲以救护兆民。可宣告天下，民有病
者，所在官司遣医就家诊视，所须药物，任医量给之’。”